#GuGinMaLa special  เห็นคนไปด่าร้านเยอะมาก จากกรณี #กราบรถกู เราเลยยิ่งต้องไปกิน ให้รู้ดำรู้แดงกันไป เพราะการวิจารณ์ร้านอาหาร จากที่ไม่เคยไปกิน นี่มันไม่ยุติธรรมเลย

ร้าน Bekku Tonkatsu

อาหารชุด สันนอกหมูทอดสอดไส้บ๊วยดอง (260-)

ชุดมีเครื่องเคียงอยู่ห้าอย่าง เห็ดเข็มทองผัดซีอิ๊ว สลัดมันฝรั่ง เห็นเข็มทองผัดเนย เต้าหู้เย็น กับ ผักกาดขาวดองเกลือ เครื่องเคียงรสชาติผ่าน ตามมาตรฐาน

ซุปเต้าเจี้ยว - โอเค ผ่าน มีเครื่องดี สามารถ ต้นหอมแบบไม่งกเครื่อง

น้ำจิ้มหมูทอด - เข้มไปนิด แต่ถือว่ารสโอเคเลย ตัดเลี่ยนดี มีจังหวะ

หมูทอดไส้บ๊วยดอง - ทอดได้กรอบได้ที่ ไม่อมน้ำมัน ไม่มีกลิ่นน้ำมันหืนเลย กัดไป ได้ยินเสียงกร๊วมที่ฟันเสียดสีกับแป้งขนมปังสีทองที่ชุบอยู่ด้านนอก เห็นหมูไม่แข็งนุ่มดี 

มันจะพลาดก็ตรงที่ไส้บ๊วยดองนี่ล่ะ เพราะบ๊วยดอง มันแรงเกินไป ซึ่งเข้าใจว่า เจตนาจะให้ความเปรี้ยว และกลิ่นของบ๊วยดอง ทำให้กระตุ้นความอยากอาหาร และตัดเลี่ยน แต่ด้วยความที่บางจุด บ๊วยมาก บางจุด บ๊วยน้อย ทำให้รสของบ๊วยมันแหลมคมเกินรสชาติหมูทอดไปเสียฉิบ เหมือนตลกคาเฟ่ที่บางคนเริ่มดังแล้วแยกวงไปรับงานทีวี 

น่าจะแยกบ๊วยออกมาด้านนอก ให้ป้ายกินเอง น่าจะอร่อยกว่าเยอะ

แต่ถ้าเทียบ ก็นับว่าโอเคกว่าร้าน Chain หมูทอดที่มีขายอยู่นะ

มาคราวหน้า จะสั่งชุดหมูทอดธรรมดาล่ะนะ 555

เม้น : จริงๆน่าจะได้ 7.5 แต่ติดตรงบ๊วยนี่ล่ะ เลยปรับคะแนนลงมาเหลือ 7/10